Wesfrontvasbyt - AfriForum Jeug
deur Admin in Hou ons hier dop op 04 September, 2018
WESFRONTVASBYT 30 Sep – 5 Okt 2018
Besprekings open 3 September 2018 en sluit 23 September 2018
“Die geskiedenis sê dit is ons grond” – Dr. Louis Bothma
Die Wesfrontvasbyt is AfriForum Jeug se 2de leierskap- en geskiedenistoer staptoer vir die jaar. Die doel van hierdie toere is om jongmense tussen 18 – 30 meer te leer oor hul geskiedenis, samehorigheid tussen mede Afrikaners te geniet en gemotiveerd terug te keer om ‘n verskil te gaan maak in hul gemeenskap.
Ons eerste toer was gebaseer op die Rebellie van 1914/1915. Dit staan bekend as die Rebelspoorvasbyt en dit behels ‘n gedeelte van die roete van Genl. Jan Kemp en sy kommando se woestyntog om tot by Genl. Manie Maritz te kom in die Kalahari. Volg gerus hierdie skakel om die blog te lees deur een van die toerlede asook ‘n paar fotos: https://forumnuus.co.za/rebelspoorvasbyt-maak-jonges-trots-op-hul-geskiedenis/
Die Wesfrontvasbyt het ‘n ander tema: die Tweede Vryheidsoorlog wat geduur het vanaf 1899-1902. Ons toer spesifiek na veldslae wat onder leiding van Genl. de la Rey gevoer is. Dit verskil van die Rebelspoorvasbyt omdat ons met hierdie toer van slagveld na slagveld en stelling na stelling stap om dit in diepte te verken.
Die toer vind plaas vanaf 30 September – 5 Oktober 2018 in ‘n gedeelte van die Vrystaat. (Volledige roete sal nader aan die tyd deurgegee word). Die bymekaarkomplek is Bloemfontein. (die presiese ligging sal nader aan die tyd bevestig word). 30 September en 5 Oktober is reis dae na en vanaf Bloemfontein en 1-4 Oktober is ons stap dae.
Ons toergids is Dr. Louis Bothma, ‘n historikus en geskiedskrywer van Bloemfontein wat al baie navorsing oor hierdie temas gedoen het asook boeke geskryf het daaroor naamlik:
Rebelspoor en Punt van die Swaard.
Die vooruitbetaalbare koste per persoon, saam met jou vrywaringsvorm, verseker jou plek op die toer. Die koste vir die toer beloop R800 en sluit die volgende in: Toergids, aandetes en kosspan, koffie en beskuit vir die oggende, ‘n aandenking, ondersteuningsvoertuie na slagvelde en drinkwater.
Dit sluit nie vervoer na en van Bloemfontein in nie asook nie middagetes nie. Vervoer kan onder mekaar gereël word sodra die groep vasgestel is om kostes te spaar maar dit is elkeen se eie verantwoordelikheid. Middagetes moet gerieflik en vinnig wees om te eet soos droë vrugte, biltong en neute.
Verwysing: WESFRONT + jou naam
Navrae: Stuur jou bewys van betaling en voltooide vrywaringsvorm na Amni van Vollenstee by amni.vanvollenstee@afriforum.co.za en cc marike.vanas@afriforum.co.za
30 September: Ry na Bloemfontein vertrek saam na Paardeberg
1 Oktober: Paardeberg
2 Oktober: Poplar grove
3 Oktober: Privaat plaas
4 Oktober: Driefontein
5 Oktober: Ry terug na Bloemfontein
Voertuie sal in Bloemfontein op privaat eiendom gestoor kan word.
Die toergroep sal d.m.v ondersteuningsvoertuie na die slagvelde vervoer word vir die dele wat ons nie gaan stap nie.
Stap afstande sal nie 26km per dag oorskry nie.
Ons slaap meestal in die veld in tente.
‘n Kampstort word voorsien en sommige plekke het die nodige geriewe.
Aandetes en koffie/tee en beskuit en water word voorsien.
Hierdie sal die heel eerste keer in die geskiedenis wees wat hierdie roete gestap word.
Party mense maak geskiedenis, ander maak skande. Wat gaan jy maak? – dr. L.J. Bothma
Laai jou vrywaringsvorm hier af.